Държавен вестник, бр. 26, 2000 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й 26
2. общинските пътища—от кметовете на
съответните общини;
3. частните пътища—от техните собственици.
(2) Общините и собствениците на частни
пътища съгласуват с Изпълнителната агенция
“Пътища” проектите за изграждане и свързва-
не на тези пътища с републикански пътища.
Чл. 20. (1) Министърът на регионалното раз-
витие и благоустройството формира и провежда
държавната политика при планирането и из-
граждането на пътната инфраструктура, като:
1. утвърждава концепции, средносрочни и
дългосрочни програми за развитие на пътна-
та мрежа;
2. поддържа и развива международните ини-
циативи за изграждането на участъци от транс-
европейската пътна мрежа на територията на
страната, включително за трансграничните
пътни връзки;
3. осигурява изпълнението на международ-
ни двустранни и многостранни договори и спо-
разумения в областта на пътищата;
4. внася в Министерския съвет проекти на
законови и подзаконови нормативни актове,
свързани с пътищата;
5. издава наредби за проектиране, изпълне-
ние, поддържане, контрол и приемане на стро-
ителни работи в областта на пътното дело, в
които се определят минимални изисквания за
техническите им параметри, нивото на качест-
вото на изпълнение, както и отговорността при
неспазването им;
6. контролира дейностите по изпълнение на
държавната политика в областта на пътищата;
7. прави предложения до Министерския съ-
вет за промени в списъка на републиканските
пътища.
(2) Министърът на регионалното развитие
и благоустройството съгласувано с министър-
председателя назначава изпълнителния дирек-
тор на Изпълнителната агенция “Пътища” и
внася в Министерския съвет проект на устройс-
твен правилник, с който се определят дейност-
та, структурата, организацията на работата и
съставът на изпълнителната агенция.
(3) Министърът на транспорта и съобще-
нията, осъществявайки транспортната поли-
тика, поддържа и развива международни ини-
циативи за трансевропейските транспортни
коридори.
Чл. 21. (1) Изпълнителният директор на
Изпълнителната агенция “Пътища” провеж-
да държавната политика в областта на пътно-
то дело.
(2) Изпълнителната агенция “Пътища” е
юридическо лице със седалище София.
(3) Изпълнителният директор на Изпълни-
телната агенция “Пътища”:
1. осъществява общото ръководство на път-
ното дело в страната;
2. проучва, анализира и прогнозира разви-
тието на автомобилното движение;
3. разработва програми за развитие и усъ-
вършенстване на републиканските пътища;
4. подготвя предложения до министъра на
регионалното развитие и благоустройството за
промени в списъка на републиканските пътища;
5. взаимодейства с органите на Гражданска-
та защита и Българската армия за осигуряване
на движението по пътищата при стихийни бед-
ствия, крупни промишлени аварии и положе-
ние на война;
6. провежда процедури при възлагане на
обществени поръчки за изграждане, ремонт и
поддържане на републиканските пътища;
7. съгласува инвестиционни проекти, които
пресичат републикански пътища;
8. съгласува проекти за изграждане на мест-
ни пътища;
9. съгласува проекти и издава разрешения за
специално ползване на републиканските пътища;
10. събира пътни такси и такси за специално
ползване на републиканските пътища и осъщес-
твява контрол върху транспортните документи
на чуждестранните превозвачи съобразно меж-
дународните договори в тази област в зоните на
граничните контролно-пропускателни пунктове;
11. упражнява контрол над превозните сред-
ства по отношение на габарити, общо тегло и
осово натоварване с оглед правилната експло-
атация на пътищата и предпазването им от
разрушаване, като събира такси при превиша-
ване на допустимите стойности;
12. издава документи в рамките на своята
компетентност;
13. представлява държавната пътна админис-
трация в международните пътни организации и
участва в разработването и изпълнението на
международни договори, които се отнасят до
ползване на пътища.
(4) Помощен орган на Изпълнителната аген-
ция “Пътища” е Експертният технико-иконо-
мически съвет, който разглежда, приема и пред-
лага за утвърждаване от изпълнителния дирек-
тор на Изпълнителната агенция “Пътища” раз-
работки и проекти за изграждане, ремонт и
поддържане на републиканските пътища.
(5) Експертният технико-икономически съ-
вет по условията на ал. 4 изпълнява функциите
на държавно-обществен орган в областта на
пътищата в случаите, определени със заповед
на министъра на регионалното развитие и бла-
гоустройството.
Чл. 22. (1) Изпълнителната агенция “Пъти-
ща” осъществява своята дейност чрез специали-
зирани звена—областните пътни управления,
Централната лаборатория по пътища и мостове
и управление “Пътни такси и разрешителни”.
(2) Ръководителите на звената по ал. 1 или
упълномощени от тях длъжностни лица предс-
тавляват изпълнителната агенция във връзка с
дейността, която осъществяват.